Rūta Kudžmaitė

Rūta Kudžmaitė-Daraškevičienė (g. 1972 m. vasario 8 d. Vilniuje) – Lietuvos baleto artistė.

Biografija 
Tėvas baleto artistas Vytautas Kudžma, motina balerina Sigita Vabalevičiūtė. 1982–1990 m. mokėsi Čiurlionio meno mokykloje. Nuo 1990 m. šoka Lietuvos operos ir baleto teatre. Reikšmingų vaidmenų sukūrė choreografo J. Smorigino baletuose. Su Lietuvos operos ir baleto teatro gastroliavo Vokietijoje, Olandijoje, Italijoje, Graikijoje, Egipte, JAV, Prancūzijoje, Ispanijoje, Danijoje, Didžiojoje Britanijoje ir kitur.

2007 m. už vaidmenį Maddam Hortens spektaklyje „Graikas Zorba“ buvo įvertinta asmenine J. Žalkausko premija.

Vaidmenys 
 Adela – Bernardos Albos namai, pagal A. Šnitkės ir kitų muziką, 1998 m.
 Sofija – Choreografo laiškai M. K. Č., pagal Mikalojaus Konstantino Čiurlionio, Mindaugo Urbaičio, Gustavo Malerio muziką, 2002 m.
 Konstanca – boHema, pagal Richardo Vagnerio, Frederiko Šopeno ir kitų kompozitorių muziką, 2003 m.
 Astis – Sulamita, pagal Anatolijaus Šenderovo muziką, 2005 m.
 Pas de Trois – Piotras Čaikovskis. Gulbių ežeras, 2002 m.
 Hortenzija – Mikis Teodorakis. Graikas Zorba, 2003 m.
 Bjanka – Anatolijus Šenderovas. Dezdemona, 2005 m.

Šaltiniai 

Lietuvos baleto artistai